आउँदो मंसिर १० गते हुन गइरहेको प्रदेश नम्बर ६ का जिल्लाअन्तर्गत मुगुमा पनि प्रदेश र प्रतिनिधिसभा निर्वाचनको सुरक्षका लागि चाहिने म्यादी प्रहरीको अन्तिम नतिजा शुक्रबार साँझ जिल्ला प्रहरी कार्यालय मुगुले सार्वजनिक गरेको छ। जिल्लाभर निर्वाचन शान्तिपूर्ण र भयरहित तरिकाले सु–सम्पन्न गर्न ४ सय ४९ जना पुरुष र ६० जना महिला म्यादी प्रहरीका लागि असोज २४ गतेसम्म दरखास्त माग भई आएको थियो। जसअनुसार १ हजार ७८ जना पुरुष र १ सय २६ जना महिला म्यादी प्रहरीका लागि दरखास्त परेको थियो।
